Ландыш Ибәтуллина

Ландыш Ибәтуллина,  Ибәтуллина Ландыш Илдар кызы (1993 елның 8 августы, Россия Федерациясе, Татарстан, Биектау районы, Усад) — драма актрисасы, Кәрим Тинчурин исемендәге Татар дәүләт драма һәм комедия театры артисты (2016 елдан).https://tinchurinteatr.ru/ru/team/ибатуллина-ландыш-ильдаровна/ 
 Тәрҗемәи хәле 
1993 елның 8 августында Татарстанның Биектау районы Усад авылында туа. Иҗади гаиләдә үсә. Әтисе - Илдар исемле, оста биюче. Кече Кавал авылында биш балалы гаиләдә туып үскән, соңрак Усад авылына күченгән, үзе дә биш бала атасы. Әнисе шигырьләр язарга ярата, Олы Кавал шулай ук күп балалы гаиләдә авылында туып үскән. Ландышның энесе бар - Ислам (1997).

Ландыш кечкенәдән бирле сәнгатькә тартылган: еш кына өйдә импровизацияләнгән сәхнәдә чыгыш ясаган, уенчык микрофон алып җырлаган, телевизор алдында биегән. Балалар бакчасында да, мәктәптә дә барлык мәдәни чараларда катнашырга тырышкан. Шулай ук “Балкыш” балалар иҗаты йортына “Әдәби уку” түгәрәгенә йөргән. Бишенче сыйныфта аның сыйныф җитәкчесе Наилә Гыйльфан кызы Ибраһимова була. Ул балаларда туган телгә мәхәббәт тәрбияли һәм нәкъ шул вакытта кечкенә Ландышның күңелендә театр белән кызыксыну уяна. Мәктәп сәхнәсендә беренче роле Г. Камалның «Беренче театр» спектаклендәге Биби була. Картны бүгенге көндә Әтнә театрында эшләүче Рәмис Галиев уйный. 

2009 елда мәктәпнең 9нчы сыйныфын тәмамлагач, сәнгать укуханәсенә документларны бирергә җитешмәү сәбәпле, Дербышкида урнашкан Казан төзелеш көллиятенә укырга керә. Анда өч ел укый, бухгалтер белгечлеге ала. 2012 елда Казан дәүләт мәдәният институты театраль факультетының режиссура һәм актерлык осталыгы кафедрасына актер белгечлегенә укырга керә. 2016 елда институтны тәмамлый һәм Кәрим Тинчурин исемендәге Татар дәүләт драма һәм комедия театрында эшли башлый.Ландыш Ибатуллина: «Меня не только на сцене, но в жизни не заставишь плакать» 

Институтны тәмамлагач Казанда яшәргә калырга карар кыла, әмма туган ягына мәхәббәте көчлерәк булып чыга: хәзерге вакытка кадәр туган авылында яши, Казанга барып йөри.

«Дөресен генә әйткәндә, мин авылдан беркая да китмәдем. Бервакыт Казанда фатир ялладым, шәһәрдә яшисе килде. Шулай да көн саен туган авылыма кайттым. Хәзер машина алдым һәм көн саен Казанга эшкә барам», — Ландыш . 
 Театр 
2016 елда Кәрим Тинчурин исемендәге Татар дәүләт драма һәм комедия театрының коллективына кушыла. Әмма театрдагы эшчәнлеген иртәрәк, интситутның беренче курсында укыганда, 2012 елда ук башлап җибәрә. Күбесенчә уңай рольләр уйный, әмма шулай ук үзен тискәре рольләрдә сынап карый.  

«Һәр артист үз гомерендә үзен тискәре рольдә сынап карарга тели. Миңа шундый персонаж уйнарга туры килде. Бу да зур тырышлык һәм талант таләп итә», — Ландыш . 

Тамашачыга күбрәк Кәрим Тинчурин "Соңгы әсәр"дәге Сәлимә һәм Хәй Вахитның "Яшерен эзләр"дәге Мәрьям Булатова рольләре буенча таныш.
 Репертуар 
 «Гөләндәм туташ хатирәсе» Әмирхан Еники (Илһам Гали инсценировкасы) — Сабира
 «Гомер буе сине көтәм» Илһам Гали — Дилбәр
 «Карурман» Луиза Янсуар һәм Резеда Гарипова — Пластика
 «Өч аршын җир» Аяз Гыйләҗев — Фельдшер
 «Соңгы әсәр»  Кәрим Тинчурин (Илһам Гали инсценировкасы) — Сәлимә
 «Назлы кияү» Кәрим Тинчурин — Биби
 «Туй алдыннан» Хәй Вахит — Эльвира
 «Кияүләр» Хәй Вахит — Мәйсәрә
 «Сүнгән йолдызлар»  Кәрим Тинчурин — Авыл яшьләре
 «Мәхәббәт баскычы» Шамил Фәрхетдинов — Резедә
 «Башмагым JAZZ» Таҗи Гыйззәт — Сәрвәрнең дус кызы
 «Яшерен эзләр» Хәй Вахит — Мәрьям Булатова һ.б.

 Шулай ук карагыз 
 Кәрим Тинчурин исемендәге Татар дәүләт драма һәм комедия театры
 Гүзәл Гафарова (1992)
 Альбина Гашигуллина
 Гүзәл Гайнуллина
 Лилия Камалиева

 Сылтамалар 
 Ландыш Ибатуллина - актриса - биография - российские актрисы театра - Кино-Театр.Ру
 ИБӘТУЛЛИНА ЛАНДЫШ ИЛДАР КЫЗЫ – Татарский государственный театр драмы и комедии имени Карима Тинчурина
 https://zen.yandex.ru/media/id/5b90bb71c586d600aa8360f8/landysh-ibatullina-menia-ne-tolko-na-scene-no-v-jizni-ne-zastavish-plakat-618e5c5bda7bc60987a78e17
 Чыганаклар 
 Кәрим Тинчурин исемендәге Татар дәүләт драма һәм комедия театрын сайты
 ТАТ МЕДИА
 Высокогорские вести 12.11.2021

 Искәрмәләр 

Төркем:Казан дәүләт мәдәният һәм сәнгать университетын тәмамлаучылар Төркем:Тинчурин театры актерларыТөркем:Татар артистлары